open-index/open-wikipedia-markdown huggingface dataset:
PerusÄijät

**PerusÄijät ry** on perussuomalaisten valtakunnallinen miesjärjestö. Järjestö on perustettu 18. elokuuta 2012 Kotkassa.

Perusäijät on jäsenenä Miesjärjestöjen Keskusliitossa.

## Toimintaa ja päätöksiä
PerusÄijät esitti toukokuussa 2017 Laura Huhtasaarta perussuomalaisten presidenttiehdokkaaksi vuoden 2018 presidentinvaaleihin.

Vuoden 2021 keväällä PerusÄijien hallitus päätti erottaa varapuheenjohtaja Pasi Salosen luottamustehtävästään, koska Salonen oli kirjoittanut Twitterissä viestin, jota pidettiin rasistisena romaniväestöä kohtaan. Samalla PerusÄijien hallitus ilmoitti sanoutuvansa jyrkästi irti rasismista ja yhdistys pyysi anteeksi kaikilta, jotka pahoittivat mielensä Salosen twiitin takia.

## Katso myös
*Perussuomalaiset Naiset

## Lähteet
Soppeenmäen radiomasto

**Soppeenmäen radio- ja televisiomasto** on Ylöjärven Soppeenmäelle vuonna 1960 valmistunut linkkitorni. Betoniosan korkeus on 67,5 metriä ja sen kannattaman metallisen masto-osan alkuperäinen korkeus oli 150 metriä. Maston korkeus oli 388 metriä merenpinnasta. Soppeenmäen masto oli 1960- ja 1970-luvulla Yleisradion päälähetinasemana Pirkanmaalla. 1980-luvun alussa sen korvasi Teiskoon rakennettu uusi Teiskon radio- ja televisioasema. Tässä yhteydessä Soppeenmäen mastoa lyhennettiin lähes 100 metrillä, jolloin rakennelman yhteiskorkeudeksi jäi 124 metriä maanpinnasta ja 288 metriä merenpinnasta. Analogiset televisiolähetykset jatkuivat Soppeenmäen asemalta vuoteen 2007 saakka ja radiolähetykset jatkuvat edelleen. Masto on nykyisin Digitan omistuksessa.

## Lähteet
Modeste M’Bami

**Modeste M’Bami** (9. lokakuuta 1982 Yaoundé, Kamerun – 7. tammikuuta 2023 Le Havre, Ranska) oli kamerunilainen jalkapalloilija. Pelipaikaltaan hän oli puolustava keskikenttäpelaaja. M’Bami voitti muun muassa olympiakultaa vuonna 2000.

Vuosina 2000–2009 M’Bami pelasi 229 ottelua Ranskan Ligue 1:ssä edustaen Sedania, Paris Saint-Germainia ja Marseillea. PSG:ssä hän voitti Ranskan cupin 2003–2004 ja 2005–2006. Vuosina 2010–2011 M’Bami pelasi Almeríassa 58 Espanjan Primera Divisiónin ottelua. Hän pelasi pääsarjatasolla lisäksi Kiinassa, Saudi-Arabiassa ja Kolumbiassa.

Kamerunin maajoukkueessa M’Bami pelasi 36 ottelua vuosina 2000–2009. Hän oli mukana AM-kilpailuissa kahdesti, vuonna 2004 Tunisiassa ja 2008 Ghanassa, jossa Kamerun tuli toiseksi. Lisäksi hän oli voittamassa olympiakultaa Sydneyssä 2000. 

M’Bami kuoli sydänkohtaukseen tammikuussa 2023.

## Lähteet
Abu Dhabin Grand Prix 2017

**Abu Dhabin Grand Prix 2017** (virallisesti **2017 Formula 1 Etihad Airways Abu Dhabi Grand Prix**) oli Formula 1 -kauden  20. ja samalla viimeinen osakilpailu, joka ajettiin 26. marraskuuta Yas Marinan moottoriradalla Abu Dhabissa.

Kilpailuun paalupaikalta lähti Mercedes -kuljettaja Valtteri Bottas. Paalupaikka oli Bottaksen uran neljäs. Bottas ajoi myös kilpailun voittoon ja samalla kilpailun nopeimman kierroksen. Bottaksen tallikaveri Lewis Hamilton sijoittui toiseksi ennen Ferrarin Sebastian Vettelia.

## Viikonlopun aikataulu ja sää

## Tulokset
### Aika-ajot

### Kilpailu

## Lopulliset sijoitukset MM-sarjassa

***Huom!**: Vain viiden parhaan sijoitukset sisällytetty.

## Muuta
* Felipe Massan uran viimeinen kilpailu.
* McLarenin viimeinen kilpailu Hondan moottoreilla.
* Toro Rosson viimeinen kilpailu Renault’n moottoreilla.
* Mercedeksen 50. eturivi.

## Katso myös
* Formula 2 Abu Dhabin Grand Prix 2017
* GP3 Abu Dhabin Grand Prix 2017

## Lähteet

## Aiheesta muualla
* Abu Dhabin GP 2017 - F1-ruutu
S/S Frostvik

**S/S Frostvik** oli vuonna 1943 valmistunut Liberty-alus jonka oli suomalaisomistuksessa 1947–1965.  Muita suomalaisomistuksessa olleita Liberty-aluksia olivat S/S Tranvik (1947–1954) ja S/S Margrethe Paulin (1963–1968).

Laiva valmistui 6. syyskuuta 1943 Kaiser Shipyards, Permanente Metals Corporationin telakalta Richmondissä Kaliforniassa ja sai nimekseen *Emile Berliner* mikrofonin ja gramofonin keksijän, amerikansaksalaisen Emile Berlinerin mukaan. Laiva oli sitten United Fruit Companyn käytössä.

Vuonna 1947 laivan osti suomalainen Ab Benima Oy varustamo jonka osakkaina olivat Henry Nielsenin Helsingfors Steamship Co Ltd, Ab Wilh.Bensow Oy ja Curt Mattson. Vuonna 1949 laiva siirtyi Rederibolaget Re-Be varustamolle jonka omistivat Hans von Rettig ja Wilhelm Bensow. Laivan nimeksi tuli *Arneta* ja sen kotisatama oli ensin Turku vuoteen 1953 saakka ja sen jälkeen Hanko vuoteen 1957 saakka. Vuodesra 1957 alkaen laivan omisti Ab Wilh.Bensow Oy yksin ja sen kotisatama oli Helsinki. 

Vuonna 1963 laiva myytiin turkulaiselle Kommanditbolaget Ab Paulin Chartering & Co Oy:lle ja sen nimeksi tuli *Susan Paulin*. Laiva siirrettiin vuonna 1965 Liberian lipun alle ja nimeksi muuttui *Kyra*. Laiva romutettiin toukokuussa 1969 Bilbaossa Espanjassa. 

Laivan pituus oli 133,63 metriä, leveys 17,39 metriä ja syväys 8,45 metriä. Sen kuollut paino oli 10&nbsp;865 tonnia ja höyrykoneen teho 2&nbsp;500 hevosvoimaa.

## Lähteet

## Aiheesta muualla
* Kuvia Emile Berlinerin vesillelaskusta vuonna 1943 (United States Maritime Commission 1936 thru 1950)
* Otteita S/S Arnetan laivapäiväkirjasta 1953-1954 (Äänimeri-sivusto)
Saamelaiskirjasto

**Saamelaiskirjasto** toimii Inarin alueella ja on yksi Inarin kunnankirjaston toimipisteistä. Saamelaiskirjasto sijaitsee saamelaiskulttuurikeskus Sajoksessa. Kirjastotilat ovat valmistuneet 2012. Rakennuksen suunnitteli Halo-Arkkitehdit Oy.

## Lähteet
* 
* 

## Aiheesta muualla
*
Maidstone (täsmennyssivu)

**Maidstone** voi tarkoittaa ainakin seuraavia:

* Maidstone, kaupunki Kentin kreivikunnassa Englannissa
* Maidstone, kylä Tecumsehin kunnassa Ontariossa, Kanadassa
* Maidstone, kunta Saskatchewanissa, Kanadassa
* Maidstone, paikkakunta Vermontissa, Yhdysvalloissa
* *[[Maidstone (elokuva)|Maidstone]]*, Norman Mailerin ohjaama elokuva vuodelta 1970
* *[[Maidstone (Samae Koskisen albumi)|Maidstone]]*, Samae Koskisen albumi vuodelta 2019.
Cabonline

**Cabonline Group AB** on ruotsalainen taksiyhtiö, joka omistaa Inva-Taksin, Kovasen ja Mankkaan Taksin. Cabonlinella on Suomessa kaksi tytäryhtiötä, Cabonline Finland Oy ja Cabonline Finland Black Oy. Cabonline osti Kovasen ja Mankkaan Taksin kesäkuussa 2017 sekä Inva-Taksin elokuussa 2017.

Maaliskuussa 2021 ilmoitti Cabonline Finland aloittavansa yt-neuvotteluita jotka koskevat kolmea eri yritystä, Cabonline Finlandia, Kovanen Yhtiöitä sekä Tilaus 24h:ta. Cabonline Finland ilmoitti tiedotteessaan 36:n henkilön verran vähennyksistä. Yritys ilmoitti myös luopuvansa omasta autokannastaan 31.7.2021 mennessä keskittyen tämän jälkeen pelkkään tilausvälitystoimintaan.

## Katso myös
* Kovanen Yhtiöt

## Lähteet

## Aiheesta muualla
* Cabonlinen kotisivut
More na mladostta

**More na mladostta** () on bulgarialaisen pop-laulaja Lili Ivanovan studioalbumi. Se julkaistiin vuonna 1968.
## Kappaleet
# More na mladostta
# Trudnijat tanc
# Venera
# Bez radio ne moga
# Ti
# Spokoino sarce
# Benk – benk
# Neka govojat
# Jesen i more

## Lähteet
Kemijärven kaupunginkirjasto

**Kemijärven kaupunginkirjasto** on Kemijärven alueella toimiva yleinen kirjasto. Sillä on yksi toimipiste. Kemijärven kaupunginkirjasto kuuluu Lapin kirjasto -kirjastokimppaan.

Vuonna 2023 Kemijärven kaupunginkirjaston kokoelmiin kuului noin 57&nbsp;300 nidettä, joista 47&nbsp;400 oli kirjoja. Lainoja tehtiin noin 73&nbsp;400 kappaletta ja fyysisiä käyntejä noin 43&nbsp;300. Yksittäisiä lainaajia oli noin 1&nbsp;800. Toimintakulut olivat noin 488&nbsp;000 euroa, ja kirjastolla oli kuusi työntekijää.

## Historia
Vuonna 1929 kirjasto toimi Kemijärven kunnallistalon yläkerrassa. Vuonna 1951 Kemijärvellä toimi kantakirjasto (eli pääkirjasto) ja kahdeksan piirikirjastoa (eli sivukirjastoa) Halosenrantaan, Isokylään, Juujärvelle, Luusualle, Oinaalle, Räisälään, Tapionniemeen ja Vuostimolle.

Vuonna 1956 perustettiin uusia piirikirjastoja Joutsijärvelle, Kostamoon, Tohmoon ja Tonkopurolle.

Vuonna 1957 Kemijärven kunta jaettiin Kemijärven kauppalaan ja Kemijärven maalaiskuntaan. Kauppala sai kantakirjaston (eli pääkirjaston) kokoelman ja sivukirjastojen kokoelmat jäivät maalaiskunnalle. Sivukirjastoista Halosenranta ja Tohmo kuuluivat kauppalan alueelle. Isokylän kirjastosta tuli maalaiskunnan pääkirjasto. Kauppala ja maalaiskunta yhdistettiin jälleen vuonna 1973 Kemijärven kaupungiksi.

Vuonna 1974 Kemijärvi hankki kirjastoauton ja lakkautti neljä sivukirjastoa. Loput neljä sivukirjastoa muutettiin lainausasemiksi.

Vuonna 1987 aloitti pääkirjasto toimintansa kulttuurikeskuksen yhteydessä. Kirjasto otti myös käyttöön ATK-pohjaisen lainauksenvalvontajärjestelmän ensimmäisenä kirjastona Lapin läänissä.

Vuonna 1989 kirjastoauto uusittiin ja uusi auto nimettiin Kulkuriksi.

Vuonna 1997 Kemijärven kirjasto liittyi Lapin kirjastojen Aurora-kimppaan (nykyinen Lapin kirjasto -kimppa).

Vuosina 2000&ndash;2002 Kulkuri-projektin aikana kirjastoauto Kulkuri muunnettiin monipalveluautoksi.

Vuonna 2003 Kemijärvi lakkautti Luusuan, Isokylän ja Tohmon kirjastot.

Helmikuussa 2015 Kemijärven kirjasto otti käyttöön uuden kirjastoauton, joka nimettiin Kyläluudaksi.

Huhtikuussa 2017 otettiin käyttöön kirjastojärjestelmä Koha. Lapin kirjasto laajeni koskemaan koko Lapin maakuntaa.

Kesäkuussa 2020 kirjastoautotoiminta loppui Kemijärvellä.

Toukokuussa 2021 otettiin kirjastossa käyttöön omatoimikirjautuminen eli laajentunut asiointiaika.

Tammikuussa 2022 yhdistyivät Lapin, Pohjois-Pohjanmaan ja Kainuun e-kirjastot Pohjoisen e-Kirjastoksi. Myös elokuvien lainaaminen tuli mahdolliseksi verkkokirjaston kautta.

## Lähteet
* 

### Viitteet

## Aiheesta muualla
*Kemijärven kaupunginkirjaston verkkosivut
Slavatronika

**Slavatronika** on bulgarialaisen pop-folk -laulaja Desi Slavan studioalbumi. Se julkaistiin vuonna 2011.
## Kappaleet
# Stankinoto lice
# Little Lamb 	
# I Wanna Love Intro 	
# I Wanna Love 	
# Get Up 	
# Balkan Dub 	
# Come On 	
# Sleepwalker 	
# This Aint Love - Intro 	
# This Aint Love 	
# Pustono ludo i mlado
# Neda voda nalivala
# Zaidi, zaidi

## Aiheesta muualla
* ''Slavatronika'' discogs.com -sivustolla
Clemenceau-juttu

**Clemenceau-juttu** (, alaotsikoltaan *Syytetyn muistiinpanoja*) on vuonna 1917 valmistunut italialainen mykkäelokuva. Alexandre Dumas nuoremman romaaniin perustuvan draaman on ohjannut Alfredo De Antoni. Sen pääosia esittävät elokuvadiiva Francesca Bertini ja Gustavo Serena.

## Juoni
Vaimonsa murhasta syytetty Pierre Clémenceau kirjoittaa vankilassa muistelmiaan. Hän kertoo rakastumisestaan kreivitär Iza Dubronowskaan, joka tätinsä vaikutuksesta unelmoi ylellisestä elämästä ja rikkauksista. Täti vie Izan Puolaan, jossa tämä rakastuu nuoreen ruhtinas Sergeihin. Ruhtinas karkotetaan Kaukasiaan ja Iza joutuu tätinsä kanssa maaseudun köyhyyteen. Sillä välin Pierrestä on tullut kuuluisa kuvanveistäjä ja hän kutsuu Izan Pariisiin, jossa he menevät naimisiin. Pian sinne saapuu myös Sergei, ja Izasta tulee hänen rakastajatterensa. Vietettyään viimeisen yön vaimonsa kanssa Pierre surmaa hänet.

## Näyttelijät

## Tuotanto ja vastaanotto
Roomalaisen Caesar Film tuottama *Clemenceau-juttu* jakautui alun perin kahteen erilliseen jaksoon, ”Iza lapsena” ja ”Iza naisena”. Sensuuri poisti elokuvan lopusta kohdan, jossa Pierre iskee vaimoaan tikarilla. Vittorio De Sica nähdään ensimmäisessä elokuvaroolissaan nuorena kuvanveistäjänä.

Francesca Bertini oli *Clemenceau-jutun* aikaan uransa huipulla. Elokuvan ensi-ilta keräsi niin paljon halukkaita katsojia, että paikalla tarvittiin poliisin osanottoa. Aikalaiskriitikot kiittivät elokuvan näyttämöllepanoa ja kuvausta, mutta kiinnittivät huomiota Bertinin maneereihin. Nykykatsojalle *Clemenceau-juttu* näyttäytyy pitkänä, raskaana ja vaikeasti tulkittavana. Suomessa sitä esitettiin keväällä 1919.

## Restaurointi
Valencian ja Zaragozan elokuva-arkistoissa säilynyt *Clemenceau-juttu* on restauroitu Bolognan elokuva-arkistossa vuonna 1993. Alkuperäisestä 2433 metrin pituudesta on jäljellä 2150 metriä. Elokuva on nähtävissä Bolognan arkiston sivustolla.

## Lähteet

## Aiheesta muualla
*
Hwasong-14

**Hwasong-14** (HS-14, KN-20) on Pohjois-Korean armeijan strateginen mannertenvälinen ohjus.

Ohjuksen kantomatka on arviolta 6&nbsp;700–10&nbsp;400 km. Pohjois-Korean armeija kokeili tätä ohjusta ensi kertaa menestyksellä 4. heinäkuuta 2017. Ohjus kyetään laukaisemaan liikuteltavalta alustalta. Se käyttää nestemäistä polttoainetta.

## Kantomatka
Pohjois-Korea väittää ohjuksensa kantavan koko Yhdysvaltain alueelle. Se kantaa varmasti ainakin Alaskaan, todennäköisesti Chicagoon asti. Ottaen huomioon maan pyörimisen ohjus saattaa kantaa jopa New Yorkiin asti.Kafiforniaan pystytään Hwasong 14:llä ampumaan vain kevyt, noin 500 kg painava taistelukärki.

## Laukaisukokeet

Laukaisukokeissa ohjus laukaistaan jyrkässä kulmassa korkealle. Tositilanteessa ohjus laukaistaan noin 45 asteen kulmassa.

*4. kesäkuuta 2017 kantomatka 933 km, lakikorkeus 2802 km, lentoaika 39 min. Tällöin kantomatka 6700km, Maan pyörimisen huomioon ottaen 10400 km.
*28. kesäkuuta 2017 kantomatka 988 km, lakikorkeus 3724 km, lentoaika 39 min. Tällöin kantomatka 10400 km, ilman Maan pyörimisen vaikutusta.

## Tietoja
* Nimitys Hwasong-14 (HS-14)
* Nato-koodinimi KN-20
* Tyyppi ICBM tai LRICBM
* Kantomatka Ainakin 6700-8000 km, jopa 10400 km Maan pyörimissuuntaan enemmän.
* Taistelukärki painaa 500-1200 kg (luultavasti n. 600-650 kg)
* Pystyy kuljettamaan: San Franciscoon 500 kg, Anchorageen yli 850 kg.
* Moottori RD-250
* Edeltäjä ohjus on kehitetty Hwasong-12:n pohjalta.
* Kehittely 2011-2017
* Pituus noin 19.5 m
* Paksuus noin 1,7 m
* Taistelukärki: luultavimmin ydinase

## Lähteet
Gifted

**Gifted** tai **The Gifted** voi tarkoittaa ainakin seuraavia:

* *[[Gifted (vuoden 2003 elokuva)|Gifted]]*, Douglas Mackinnonin ohjaama brittiläinen televisioelokuva vuodelta 2003
* *[[Gifted (vuoden 2017 elokuva)|Gifted]]*, Marc Webbin ohjaama yhdysvaltalainen elokuva vuodelta 2017
* *[[The Gifted (yhdysvaltalainen televisiosarja)|The Gifted]]*, yhdysvaltalainen televisiosarja vuosilta 2017–2019
* *[[The Gifted (thaimaalainen televisiosarja)|The Gifted]]*, thaimaalainen televisiosarja vuodelta 2018
* *[[The Gifted (albumi)|The Gifted]]*, Walen musiikkialbumi vuodelta 2013.
Luettelo Tampereen muistolaatoista

**Luettelo Tampereen muistolaatoista** sisältää Tampereen muistolaatat. Tampereen taidemuseon mukaan henkilöiden tai tapahtumien muistoksi on Tampereella paljastettu noin sata muistolaattaa.

Luettelossa mainitaan vain pelkät julkiset muistolaatat. Jos muistolaatta on muistokiven, muistomerkin, muistopuun, reliefin tai vastaavan yhteydessä, se on luettelossa Tampereen julkisista taideteoksista ja muistomerkeistä.

## Katso myös
*Luettelo Tampereen katutaiteesta
*

## Lähteet
* 
* *Suomen ilmailuhistorian muistomerkit*, Lentovarikon kilta ry 2019, 

### Viitteet
Vesikuuset

**Vesikuuset** (*Hippuris*) on ratamokasvien (Plantaginaceae) heimoon kuuluva pieni kasvisuku. Sukuun kuuluu ainakin kaksi lajia, joiden lisäksi sukuun on kuvattu useita muitakin lajeja, mutta niistä monien taksonominen status on toistaiseksi epäselvä. Suvun lajeista lamparevesikuusi eli vesikuusi (*Hippuris vulgaris*) on Suomessa jokseenkin yleinen ja nelilehtivesikuusi (*Hippuris tetraphylla*) selvästi harvinaisempi ja Suomessa erittäin uhanalaiseksi (EN) luokiteltu laji.

Vesikuuset ovat monivuotisia vesi- tai kosteikkokasveja, joilla on suikertava juurakko. Lehdet ovat varressa kiehkuroina ja kussakin kiehkurassa on neljästä kahteentoista lehteä. Lehdet ovat 1–5 mm leveitä ja korkeintaan 5 cm pitkiä, muodoltaan pitkänsuikeita tai soikeita sekä terävä- tai tylppäkärkisiä. Vedenalaiset lehdet ovat yleensä pidempiä ja leveämpiä. Vesikuusien kukat ovat tavallisesti kaksineuvoisia, mutta joskus yksineuvoisia. Emit ovat yksiluottisia, ja luotit ovat valkoisia sekä karvaisia. Vesikuuset ovat tuulipölytteisiä, ja niiden hedelmä on 2–3 mm pitkä, soikea pähkylä.

## Lajeja ja lajiristeymiä
* *[[nelilehtivesikuusi|Hippuris tetraphylla]]* – nelilehtivesikuusi
* *[[lamparevesikuusi|Hippuris vulgaris]]* – lamparevesikuusi eli vesikuusi
* ''Hippuris'' × ''lanceolata'' – rannikkovesikuusi (syn. *Hippuris lanceolata*)

## Lähteet

## Aiheesta muualla
* Laji.fi: Vesikuuset (''Hippuris'')
Lake of the Ozarks

**Lake of the Ozarks** on suuri tekojärvi Yhdysvaltojen Missourin osavaltion keskiosissa, Ozark-ylängön pohjoisosassa. Se saatiin aikaan 1930-luvun alussa patoamalla Missouri-joen sivujoki Osage sähköntuotantoa varten. Osaksi tekojärveä ovat muuttuneet myös Osageen virtaavat pienemmät joet Niangua River, Grandglaize Creek ja Gravois Creek. Jokien reittejä myötäilevä, mutkitteleva ja sokkeloinen allas tarjoaa suuren määrän rantaviivaa, joten siitä on tullut suosittu vapaa-ajankohde. Sen rannoilla on yli 70&nbsp;000 loma-asuntoa.

Valmistumisensa aikaan vuonna 1931 Lake of the Ozarks oli Yhdysvaltojen suurin ja koko maailman suurimpia tekoaltaita. Sen kokonaispinta-ala on 240 neliökilometriä, rantaviivaa on pari tuhatta kilometriä ja altaan suurin pituus on 145 kilometriä. Valuma-alueen koko on 36&nbsp;000 neliökilometriä.

Samankaltaisia, myöhemmin padottuja tekojärviä Missourissa ovat Pomme de Terre Lake (1961) ja Truman Lake (1979).

## Järvi populaarikulttuurissa
Netflix-suoratoistopalvelun rikossarjan *[[Ozark (televisiosarja)|Ozark]]* (2017–) tarina sijoittuu Lake of the Ozarksin alueelle, joskin kuvaukset tehtiin pääosin Georgian osavaltion Lake Allatoonassa.

## Lähteet

## Aiheesta muualla
Dummy

__NOTOC__
**Dummy** on brittiläisen Portishead-yhtyeen esikoisalbumi, jonka levy-yhtiö Go! Beat Records julkaisi 22. elokuuta 1994. Albumi on saanut positiivisia arvioita levykritiikoilta ja sitä pidetään hyvin merkittävänä trip hop -levynä, joka nosti genren suosiota massakulttuurissa.

## Kappaleet

#
#
#
#
#
#
#
#
#
#
#

## Arvostelut
* AllMusic:  
* Pitchfork: 9.5/10 

## Lähteet

## Aiheesta muualla
* ''Dummy'' discogs.com -sivustolla
The Great Adventures of Slick Rick

__NOTOC__

**The Great Adventures of Slick Rick** on rap-artisti Slick Rickin esikoisalbumi, joka julkaistiin 1. marraskuuta 1988 Def Jamin kautta. Nas pitää albumia yhtenä lempialbumeistaan. 
## Kappaleet

#
#
#
#
#
#
#
#
#
#
#
#

## Arvostelut
* AllMusic:  

## Lähteet

## Aiheesta muualla
* ''The Great Adventures of Slick Rick'' discogs.com -sivustolla
Kärsimys

**Kärsimys** tai **kärsiminen** (verbistä *kärsiä*) on epämukavuuden, tuskan tai kivun tuntemista. Kärsimyksen vastakohta on nautinto tai onnellisuus. Kärsimys voi olla luonteeltaan fyysistä tai henkistä, ja voi olla minkätasoista tahansa. Kärsimyksen kesto ja sen ilmenemisen toistuvuus vaikuttavat kärsimyksen tasoon. Kärsimystä ilmenee tuntemiskykyisissä olennoissa. 

Kärsimyksen aiheuttaja voi olla fyysinen kipu, mutta myös henkiset ongelmat aiheuttavat kärsimystä. 

## Kulttuuriset viittaukset

Kärsimys mainitaan usein kristillisessä kontekstissa. Jeesuksen kärsimys on keskeinen osa kristinuskon sanomaa, ja monessa Raamatun tarinassa kärsimystä käytetään opetuksena tai koetuksena.  

Vapaaehtoista kärsimystä kuten nälkälakkoa voidaan käyttää tehokeinona esimerkiksi mielenilmauksessa.
 
## Katso myös
* *[[Aponia]]*
* Helvetti
* Pahan ongelma

## Lähteet

 

## Aiheesta muualla
Budstikka

**Budstikka** on norjalainen sanomalehti, jonka ilmestymispaikkakunta on Asker ja levikkialuetta ovat Asker ja Bærum Akershusin läänissä. Budstikka perustettiin 1898 nimellä *Asker og Bærums Budstikke*. Nykyiselle nimelle se muuttui 2004. Lehden omistaa suurelta osin Orkla Media. Lehden levikki vuonna 2016 oli 18&nbsp;496 kappaletta..

## Vastaavat päätoimittajat

* Jørgen Chr. Kanitz 1898–1913
* Chr. Sangesland 1913–1915
* Audun Hjermann 1913–1917
* Anton B. Onstad 1917–1918
* Johs. Løken 1918–1958
* A. Arthur Herstrøm 1958–1961
* Rolf Kluge 1961–1991
* Andreas Gjølme 1991–2013
* Kjersti Sortland 2013–

## Levikki
Vahvistettu nettolevikki, jonka on julkaissut Mediebedriftenes Landsforening:

## Lähteet

## Aiheesta muualla
* Budstikkas nettavis
Claren rautatieasema

**Claren rautatieasema** oli rautatieasema Stour Valley Railwayn varrella Claressa, Suffolkissa. Se oli käytössä vuosina 1865–1967.

## Historia
Claren asema avattiin 9. elokuuta 1865. Se oli yksi noin 30 Great Eastern Railwayn GER 1865 -tyypin standardiasemista. GER 1865 -asemilla asemarakennusten arkkitehtuuri oli täysin yhdenmukaistettu jopa koristelaattoja myöten. Clare oli keskikokoinen GER 1865 -asema, jolla oli kaksi laituria sekä rahtivaja. H-kirjaimen muotoinen punatiilinen asemarakennus oli radan pohjoispuolella. Rakennuksen itäpäässä oli asemamestarin asunto, ja lipunmyyntitoimisto ja odotushuone sijaitsivat rakennuksen keskiosassa ja länsipäässä. Aseman sisäänkäynnin edessä oli katos ja laiturin puolella veranta. Toisella laiturilla oli odotustilana katos.

Aseman länsipuolella oli ratapiha tavaraliikennettä varten. Sieltä lähti yksi sivuraide itään, jossa oli hiilivarasto ja kaksi puutavaran varastokatosta. Länteen lähti useampia sivuraiteita, joista yksi kulki rahtivajan läpi ja toinen sen edestä. Näiltä sivuraiteilta lähti vielä itään kaksi raidetta, jotka kulkivat karja-aitauksen molemmin puolin. Tavaravajan itäpäässä oli lastausta varten 1,5 tonnin nosturi. Ratapihalla oli tilaa kaikkiaan 50 vaunulle.

Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Claren asema suljettiin samana päivänä. Tavaraliikenne Claressa oli lakannut jo 12. syyskuuta 1966.

## Lakkauttamisen jälkeen
Alueella avautui kesäkuussa 1972 Clare Castle Country Park -puisto, johon kuuluvat keskiaikaisen Claren linnan rauniot, Claren rautatieasema ja tavararatapiha. Rahtivajasta tehtiin puiston vierailijakeskus, ja puistonvartija asui asemarakennuksessa. Rahtivajan ulkopuolelle tuotiin pieni pätkä rataa, ja vajassa on vanha tavaravaunu, joka tuodaan kesäisin ulos näytille.

Vuonna 2012 tehtyjen budjettileikkausten seurauksena puistonvartija irtisanottiin ja entiset rautatierakennukset laudoitettiin umpeen. Rakennusten tulevaisuudesta huolestuneet paikalliset ottivat yhteyttä Great Eastern Railway Society -yhdistyksen historioitsijoihin, joiden tekemän tutkimuksen pohjalta tehtiin hakemus rakennusten suojelemiseksi. English Heritage myönsikin sekä asemarakennukselle että rahtivajalle Grade II -statuksen tammikuussa 2013, sillä Claren asema on ainoa GER 1865 -asema, jossa on tallella sekä asemarakennus, rahtivaja että laiturikatos.

## Kuvia

Clare railway station in 2008.jpg|Odotushuone asemarakennusta vastapäätä.
Clare station, former trackbed and platforms - geograph.org.uk - 982128.jpg|Ratapohja ja laiturit. Vasemmalla asemarakennus, oikealla odotushuone.
Clare Goods shed and crane.jpg|Rahtivaja ja nosturi.


## Lähteet

## Aiheesta muualla
* Asemarakennuksen Grade II -listaus Historic England. 
* Rahtivajan Grade II -listaus Historic England.
Martens

**Martens** tai **von Martens** on muun muassa seuraavien henkilöiden sukunimi:

* Adolf Martens (1850–1914), saksalainen metallurgi, jonka mukaan on nimetty martensiitti
* Arvid von Martens (1903–1993), suomalainen katulähetystyön uranuurtaja
* Friderich Martens (1635–1699), saksalainen lääkäri ja luonnontutkija
* Friedrich Martens (1845–1909), virolaissyntyinen diplomaatti ja oikeustieteilijä, jonka mukaan on nimetty kansainvälisen humanitaarisen oikeuden periaate, Martensin lauseke
* Georg Friedrich von Martens (1756–1821), saksalainen juristi ja diplomaatti
* Gustaf Heinrich Martens (1842–1912), lintutieteilijä
* Jef Martens, *Basto* (s. 1975), belgialainen house/electro -tuottaja ja DJ
* Lena von Martens (1940–2015), suomalainen valokuvamalli ja elokuvanäyttelijä
* Lieke Martens (s. 1992), alankomaalainen jalkapalloilija
* Paul von Martens (1930–2017), suomenruotsalainen pappi, toimittaja ja kirjailija
* Peter von Martens (1932–1983), suomenruotsalainen toimittaja ja kirjailija
* Titta von Martens, o.s. Karakorpi (s. 1944), suomalainen näyttelijä, ohjaaja ja dramaturgi
* Victoria Martens (2006–2016), yhdysvaltalainen henkirikoksen uhri
* Wilfried Martens (1936–2013), belgialainen poliitikko
Lake Lanier

**Lake Lanier**, virallisesti **Lake Sidney Lanier**, on tekojärvi Yhdysvalloissa, Georgian osavaltion pohjoisosassa, Atlantan koillispuolella. Se saatiin aikaan 1950-luvun puolivälissä patoamalla Chattahoochee-joki Atlantan metropolialueen tulvasuojelua sekä kastelu- ja käyttöveden saantia varten. Vettä altaaseen syöttää myös Chestatee-joki.

Sokkeloisen tekojärven vesipinta-ala on noin 150 neliökilometriä ja rantaviiva noin 1&nbsp;100 kilometriä ja vesimäärä noin 1,3 kuutiokilometriä. Normaalisti vedenpinta on 326 metriä merenpinnan yläpuolella.

Lake Lanier on nimetty kirjailija Sidney Lanierin (1842–1881) mukaan. Järven on rakentanut ja sitä hallinnoi Yhdysvaltain armeijan tekniset joukot, United States Army Corps of Engineers. Tekojärven muodostava Bufordin pato sijaitsee Forsythin piirikunnassa, ja järvi ulottuu lisäksi neljän Georgian osavaltion piirikunnan alueelle: Hall, Dawson, Gwinnett ja Lumpkin. Järvialueen tärkein kaupunki on 25&nbsp;000 asukkaan Gainsville.

Tekojärvestä on tullut suosittu vapaa-ajankohde, jossa arvioidaan vuosittain vierailevan lähes kahdeksan miljoonaa kävijää. Alueella on luonnonpuistoja, leirintäalueita, uimarantoja, vapaa-ajan asuntoja, lomakyliä, loistohotelleja, vesipuistoja ja golfkenttiä sekä veneily- ja kalastuspalveluja tarjoavia yrityksiä.

Atlantan kesäolympialaisten 1996 soutu- ja melontakilpailuja pidettiin Lake Lanierillä. Alueen hotellissa järjestettiin vuoden 1997 Bilderberg-ryhmän kokous.

## Lähteet

## Aiheesta muualla

*Lake Lanier Pohjois-Georgian matkailusivustolla
Sierra Leonen taide

**Sierra Leonen taiteella** on pitkät ja merkittävät perinteet veistoksissa ja seremoniallisissa töissä kuten naamareissa, joita käytetään niin initiaatiotarkoituksissa kuin suojauksena. Vaikka taidetyylit ovatkin joskus yhdistetty tiettyyn etniseen ryhmään (usein mendeihin), ovat taiteen tyylit ja valmistumistavat silti levinneet ympäri maata, useiden taiteilijoiden ottaen vaikutteita maan eri etnisistä ryhmistä.

Taidetta harjoitetaan organisoiduissa yhteisöissä, joko perinteisissä porossa ja sandessa tai tuoreemmissa yhteisöissä kuten Freetownin *odelay*-yhteisöissä. Sierraleonelaisessa taiteessa ilmaistaan erilaisia hengellisiä ja poliittisia merkityksiä. Veistoksissa käytetään puuta, norsunluuta ja kiveä, ja tämä tyyli on ollut merkittävänä Sierra Leonessa vuosisatojen ajan ja on sitä tänäpäivänäkin.

## Taiteelliset yhteisöt

### Poro- ja sande-yhteisöt

Naisten sande-yhteisöillä ja miesten poro-yhteisöillä on pitkät perinteet taiteellisissa töissä useiden Sierra Leonen etnisten ryhmien keskuudessa. Vaikka nämä yhteisöt liitetäänkin usein mendeihin, on niillä silti perinteet myös Sierra Leonen muiden etnisten ryhmien kuten temnejen, konojen sekä vaiden keskuudessa. 

Poro- ja sande-yhteisöillä, jotka toimivat ensisijaisesti initiaatioseremonioina nuorille naisille ja miehille jotta he tulisivat osaksi yhteisöä, tuottavat merkittäviä seremonioihin kuuluvia taideteoksia. Näiden yhteisöjen yksi merkittävimmistä taiteenmuodoista ovat initiaatiorituaaleihin kuuluvat kypäränaamiot, joita kutsutaan menden kielellä *soweiksi* ja temnen kielellä *anawuksi*.

## Odelay-yhteisöt
Sierra Leonessa ei kehittynyt erityistä isänmaallista taiteellista perinnettä maan pyrkiessä itsenäiseksi valtioksi ja sen jälkeen. Tosin Sierra Leonen vuoden 1992 vallankaappauksen jälkeen nuorisoyhteisöt eli *odelay*-yhteisöt aloittivat luomaan taidetta isänmaallisin teemoin. Merkittäviä henkilöitä, joita *odelay*-yhteisöt kuvasivat, olivat Bai Bureh tai Sengbe Pieh lyhdyissä ja naamioissa. Historiallisten sankareiden kuvaamisen lisäksi myös sotilasjunttahallituksen National Provisional Ruling Councilin johtajia ja symboleita kuvattiin, kuten Valentine Strasseria ja Solomon Musaa.

## Lähteet
* 
* 
* 

### Viitteet
Heta-Leena Sierilä

**Heta-Leena Sierilä** on suomalainen toimittaja ja uutistenlukija. Hän työskenteli pitkään Yle Uutisissa. Sierilä valittiin syyskuussa 2019 valtioneuvoston kanslian viestintäpäälliköksi. Hän aloitti tehtävässään lokakuussa 2019.

Sierilä aloitti toimittajana Ylessä vuonna 1996. Tämän jälkeen hän toimi vuosina 2001–2009 Nelosen Uutisten toimittajana ja uutistenlukijana. Vuodesta 2009 vuoteen 2019 Sierilä luki uutisia Ylen Aamu-TV:ssä.

## Lähteet
Mesa (täsmennyssivu)

**Mesa** voi tarkoittaa jotain seuraavista:
* Black Mesa, kuvitteellinen tutkimuslaitos Half Life-videopelissä
* Mesa, eli pöytävuori
* Mesa, paikkakunta Arizonassa
* Mésa, kylä Lesboksen saarella
* Mesa, ohjelmointikieli
* Mesa 3D, grafiikkaohjelmisto, joka toteuttaa rajapintoja kuten OpenGL, OpenCL ja Vulkan
* La Mesa, kaupunki Kaliforniassa

## Henkilöitä
### Sukunimenä
* Arnaldo Mesa (1967–2012), kuubalainen nyrkkeilijä
* Carlos Mesa (s. 1953), Kolumbian presidentti 2003–2005
* Carlos Germán Mesa Ruiz (s. 1943), kolumbialainen kaotlinen piispa
* Roque Mesa (s. 1989), espanjalainen jalkapalloilija
Alphonso Lisk-Carew

**Alphonso Sylvester Lisk-Carew** (1887–1969) oli sierraleonelainen valokuvaaja, joka oli aktiivisena noin vuodesta 1905 aina 1920-luvulle asti. 

## Elämä ja työ
Alphonso Lisk-Carew perusti oman yhtiönsä vuonna 1905, veljensä Arthurin toimien hänen apulaisenaan. Veljekset tekivät valokuvausmatkoja Sierra Leonen sisämaihin ja myös Gambiaan vuoden 1912 tienoilla. Lisk-Carewin veljekset nimettiin myös kuvaamaan Connaughtin herttuaa vuonna 1910 hänen vierailunsa ajaksi.

## Lisk-Carewin töitä

SierraLeoneP001.tif
SierraLeoneP006.tiff
SierraLeoneP012.tif
SierraLeoneP015.tif
SierraLeoneP016.tiff


## Lähteet

## Aiheesta muualla
Firstbeat Technologies

**Firstbeat Technologies** on vuonna 2002 Jyväskylässä perustettu hyvinvoinnin, huippu-urheilun ja kuluttajatuotteiden parissa toimiva yritys . Sen kehittämän sydämen sykevälianalyysin tarkoitus on parantaa suorituskykyä ja hyvinvointia. Tutkimukseen perustuva analyysi tuottaa henkilökohtaista tietoa stressistä, palautumisesta ja liikunnan vaikutuksista. 
 
Firstbeat Technologiesin tuotteita käyttävät huippu-urheilijat ja joukkueet, hyvinvoinnin ammattilaiset ja kuluttajat. 

Firstbeatilla työskentelee 80 asiantuntijaa (2017) eri tehtävissä. Yhtiön toimitusjohtaja ja yksi perustajista on Joni Kettunen.  Muita perustajia ovat Heikki Rusko ja  Aki Pulkkinen.  Yhtiön hallituksen puheenjohtaja on Kari Liuska.

## Historia
Ratkaisut pohjautuvat Kilpa- ja huippu-urheilun tutkimuskeskuksessa (KIHU) professori Heikki Ruskon johdolla tehtyyn tutkimukseen urheilijoiden ylikunnon mittaamisesta . Tutkimustyö on aloitettu 1990-luvulla. Tutkimus jatkui Jyväskylän yliopistossa 2000-luvun alussa, jolloin oli tarkoitus selvittää, voidaanko työntekijöiden stressiä ja palautumista mitata alun perin urheilijoille kehitettyjen menetelmien avulla. Hankkeessa tehtiin lisäksi kliinisiä validaatiotutkimuksia autonomisen hermoston toiminnan mittaamiseksi sykevaihtelun (HRV) avulla. Tutkimukset osoittivat, että paitsi urheilijoilla, myös tavallisilla ihmisillä voidaan mitata kehon toimintaa ja stressiä epäsuorasti sykevaihteluun perustuvien menetelmien avulla.

Sydämen mittaukseen perustuvaa menetelmää käytetään kehon toimintojen analysointiin. Menetelmän avulla voidaan kartoittaa ja kehittää ihmisen hyvinvointia ja suorituskykyä. Menetelmä tuottaa henkilökohtaista ja tarkkaa tietoa esimerkiksi liikunnan vaikuttavuudesta, stressin hallinnasta ja levon palauttavista vaikutuksista.

Syksyllä 2016 Firstbeat valittiin Piilaakson kasvuyritysohjelmaan.

Toukokuussa 2020 Firstbeatista irroitettiin erillinen analytiikkaohjelmistojen lisensioimiseen keskittyvä yhtiö Firstbeat Analytics , joka myytiin Garminille 30.6.2020.

## Tieteellinen perusta
Firstbeatin teknologioita ja niiden soveltuvuusalojen tieteellistä perustaa voi tarkastella yksityiskohtaisemmin tieteellisistä julkaisuista. Tutkimuksia on tehty monilla eri aloilla, esimerkiksi työterveyshuollossa, unitutkimuksessa, psykoterapiassa ja käyttäytymistieteissä, liikunta- ja terveystieteissä sekä urheiluvalmennuksessa. Firstbeatin menetelmiä on käytetty tutkimustyössä noin 50 yliopistossa ja tutkimuslaitoksessa.

* Physiological self assessments and HRV in long-term measurements at home.
* Stress and relaxation based on heart rate variability.
* Associations of physical activity, fitness and body composition with heart rate variability.
* Heart Rate variability in prediction of individual adaptation to endurance training.
* Validation of Heart rate monitor- based predictions of oxygen update and energy expenditure.

## Palkinnot
* Tasavallan Presidentin Innosuomi-palkinto 2004.
* Keski-Suomen yrittäjäpalkinto 2015.
* Kauppakamarin Maineteko maailmalla -palkinto 2016.
* Valtakunnallinen yrittäjäpalkinto 2016,

## Lähteet

## Aiheesta muualla
*Yhtiön kotisivut (www.firstbeat.com)
Kika van Es

**Kika van Es** (s. 11. lokakuuta 1991) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa helmikuun 2021 loppuun mennessä 67 maaottelua. Ensimmäisen maaottelunsa hän pelasi Valko-Venäjää vastaan 21. marraskuuta 2009. Hän voitti Euroopan-mestaruuden 2017 ja saavutti MM-hopeaa 2019. Hän pelasi MM-turnauksessa avauskokoonpanossa kahdessa alkulohko-ottelussa ja tuli vaihdosta kentälle neljännesvälierässä.

Seuratasolla van Es edustaa FC Twenteä, jossa hän pelasi jo kaudella 2017–2018. Kausina 2012–2016 hän pelasi PSV Eindhovenissa, kaudella 2016–2017 Achilles '29:ssä, kaudella 2018–2019 AFC Ajaxissa ja kaudella 2019–2020 englantilaisseura Evertonissa.

## Lähteet
Estang

**Estang** on kunta Lounais-Ranskassa Gersin departementissa Oksitanian alueella.

## Nähtävyyksiä
Kunnan nähtävyyksiä on 1900-luvun alussa rakennettu puinen härkätaisteluareena, joka on nykyään historiallinen monumentti.

## Lähteet

## Aiheesta muualla
Desiree van Lunteren

**Desiree van Lunteren** (s. 30. joulukuuta 1992) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa kesäkuun 2020 loppuun mennessä 84 maaottelua. Ensimmäisen maaottelunsa hän pelasi Ranskaa vastaan 15. helmikuuta 2012. Hän voitti Euroopan-mestaruuden 2017 ja saavutti MM-hopeaa 2019. Hän pelasi MM-turnauksessa Alankomaiden kaikki seitsemän ottelua alusta loppuun.

Seuratasolla van Lunteren edusti vuosina 2012–2018 kotimaansa AFC Ajaxia ja kaudella 2018–2019 saksalaista SC Freiburgia. Kesällä 2019 hän palasi Ajaxiin.

## Lähteet
Mandy van den Berg

**Mandy van den Berg** (s. 26. elokuuta 1990) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa 90 maaottelua ja tehnyt niissä kuusi maalia kesäkuun 2020 loppuun mennessä. Ensimmäisen maaottelunsa hän pelasi Meksikoa vastaan 15. joulukuuta 2010. Hän voitti Euroopan-mestaruuden 2017.

Seuratasolla van den Berg on kotimaansa ADO Den Haagin jälkeen edustanut vuosina 2012–2014 ruotsalaista Vittsjö GIK:ta, vuonna 2015 norjalaista Lillestrøm SK:ta, vuosina 2016–2017 englantilaisia Liverpoolia ja Readingiä sekä vuosina 2018–2020 espanjalaista Valenciaa. Kesällä 2020 hän siirtyi kotimaahansa PSV:n joukkueeseen.

## Lähteet
Le Houga

**Le Houga** on kunta Lounais-Ranskassa Gersin departementissa Oksitanian alueella.

## Tunnettuja kuntalaisia
Yksi tunnetumpia Le Hougassa asuneita henkilöitä on espanjalainen polkupyöräilijä Luis Ocaña. Hän voitti muun muassa Ranskan ympäriajon vuonna 1973.

## Lähteet

## Aiheesta muualla
Mayrègne

**Mayrègne** on kunta Lounais-Ranskassa Haute-Garonnen departementissa Occitanien alueella.

## Nähtävyyksiä

Kunnan nähtävyyksiä on 1400-luvulta peräisin oleva linnoitettu talo *Tour de Mayrègne*. Se kuuluu Ranskan historiallisiin monumentteihin.

## Lähteet

## Aiheesta muualla
Nina Burger

**Nina Burger** (s. 27. joulukuuta 1987 Tulln) on itävaltalainen jalkapalloilija, pelipaikaltaan hyökkääjä. Hän pelasi Itävallan naisten maajoukkueessa muun muassa EM-kisoissa 2017. Maaliskuussa 2018 hän pelasi sadannen maaottelunsa.
Burger päätti maajoukkueuransa huhtikuussa 2019.

Seuratasolla Burger edusti kotimaassaan vuodesta 2005 SV Neulengbachia, jonka pelaajana hän voitti useita Itävallan mestaruuksia. Kesällä 2014 hän pelasi Yhdysvaltoissa Houston Dashin joukkueessa, ja vuodesta 2015 hän edusti saksalaisseura SV Sandia.
Viimeiseksi pelikaudekseen Burger palasi Neulengbachiin, minkä jälkeen hän lopetti pelaajauransa vuonna 2020.

## Aktiiviuran jälkeen
Nina Burger aloitti kesäkuussa 2020 työn urheilutoimenjohtajana wieniläisessä First Vienna FC -seurassa.

## Lähteet

## Aiheesta muualla
Kim Ekroos

**Kim Ekroos** (s. 5. elokuuta 1981 Kaarina) on suomalainen peliuransa lopettanut jalkapalloilija. Pelipaikaltaan hän oli maalivahti.

Ekroos siirtyi kesällä 1997 kasvattajaseurastaan TPS:stä ranskalaiseen RC Strasbourgiin. Tuolloin 16-vuotias Ekroos oli siihen asti nuorin suomalainen ammattilaissopimuksen tehnyt jalkapalloilija. Strasbourgissa hän pelasi kahden kauden aikana 15 ottelua seuran reservijoukkueessa maan neljänneksi korkeimmalla sarjatasolla. Keväällä 1999 Ekroos kävi muun muassa Manchester Unitedin ja Celticin testattavana. Aiempina vuosina testijaksoja kertyi muun muassa Ajax Amsterdamin ja Juventuksen vieraana, ennen sopimusta Strasbourgiin.

## Peliura
Ekroos kärsi urallaan useista vakavista loukkaantumisista.  Hän siirtyi Ranskasta Suomeen kauden 1999 lopulla, lainasopimuksella. 

Veikkausliigassa Ekroos edusti uransa aikana TPS:ää, Jaroa sekä Tampere Unitedia. Ekroosin ensimmäinen liigaottelu oli 4–1-tulokseen päättynyt Jazz–TPS 28. lokakuuta 2000. Toisen liigaottelunsa hän pelasi loukkaantumisten jälkeen vasta kaudella 2003. 

Ykkösessä Ekroos edusti ÅIFK:ta kaudella 2000,TPS:aa kausina 2001 ja 2002 sekä Rakuunoita kaudella 2004. Kakkosessa Ekroos pelasi lainasopimuksella PIF:ssä 2003–2004 ja JBK:ssa 2005. Ekroos päätti peliuransa KaaPossa kauden 2006 jälkeen.  

Ikäkausi- ja nuorisomaajoukkueissa Ekroos edusti Suomea vuosina 1996-2001.

## Peliuran jälkeen
Ekroos on työskennellyt vuodesta 2018 alkaen VJS:n toiminnanjohtajana. KaaPon toiminnanjohtajana Ekroos oli johtamassa seuraa muun muassa kahteen sarjanousuun, Vuoden Urheiluseura -valintaan ja kahteen Region's Cupin voittoon.

Peliuransa jälkeen Ekroos on toiminut vuosia maalivahtivalmentajana ja -valmentajakouluttajana seura- ja piiritasolla ja eri nuorisomaajoukkueissa. Hän oli mukana Suomen joukkueen valmennusryhmässä naisten alle 20-vuotiaiden MM-kilpailuissa 2014.

Ekroos valmistui tradenomiksi Turun ammattikorkeakoulusta urheilujohtamisen linjalta vuonna 2016, opintojen jatkuessa edelleen kohti maisteritutkintoa.

## Lähteet
Classic lolita

**Classic lolita** on lolita-muodin alatyyli ja saanut eniten vaikutteita edvardiaanisen, rokokoon ja viktoriaanisen ajan vaatteista, ja näin ollen on muista lolitan alatyyleistä eleganteimmasta päästä. Vaikutelma on enemmän elegantin nuoren neidin kuin pikkutytön niin kuin yleensä sweet lolitassa. Classic lolita oli aiemmin huomattavasti harvinaisempi tyyli kuin gothic- tai sweet lolita, mutta nykyään tyyliä pidetään toiseksi suosituimpana heti sweet lolitan jälkeen. Tunnettuja classic lolita -brändejä ovat muun muassa Victorian Maiden, Mary Magdalene ja Innocent World.

## Tyyli
Tyylissä suositaan usein hillittyjä ja murrettuja värejä, kuten roosaa ja luonnonvalkoista, sekä ruskeaa, mustaa, viininpunaista, laivastonsinistä ja tummanvihreää. Printeissä yleisimpiä kuvioita ovat kukkakuviot ja muut ornamentit, mutta myös eläimet, vanhanaikaiset lelut, hedelmät ja marjat ovat tyypillisiä. Röyhelöä ja pitsiäkin on vähemmän, koska classic lolitassa vähemmän on enemmän.

Classic lolitan asukokonaisuuteen kuuluvat lolita-asun perusteet kuten mekko/hame, paita/bolero ja yleensä muita lolitan alatyylejä hienostuneemmat hiuskoristeet, kuten vaikka kukat, hillityt rusettipannat, bonnetit ja erilaiset hatut. Kengät ovat yleensä korolliset, mutta paljon siromman ja elegantimman näköiset kuin esimerkiksi sweet lolitassa.

Classic lolita -mekkojen siluetti myötäilee perinteistä kaavaa, mutta usein "cupcake"-linjasen lisäksi nähdään myös A-linjaisia mekkoja. Mekkojen/hameiden helman mitta poikkeaa muista alatyyleistä siten, että se saattaa ulottua jopa yli polvien. Näkyviä ja räikeitä koruja, kenkiä ja laukkuja on vähän, sukat ovat useimmiten sukkahousut tai ylipolvensukat ja paitapusero voidaan korvata elegantilla bolerolla.

### Sweet classic
Toisinaan classic lolita yhdistelee vaikutteita sweet lolitasta. Tämän tyylin edustajia on muun muassa vaatemerkki Innocent World, joka voidaan tyylinsä perusteella kategorisoida sekä classiciin, että sweetiin. Vaatemerkin printeissä perinteisen ruusukuvion lisäksi yleisiä teemoja ovat esimerkiksi nallet, peurat, nuket, marjat, koiran- ja kissanpennut, karusellihepat ja jopa jälkiruoat. 

## Katso myös
* Lolita (pukeutuminen)
* Gothic Lolita
* Sweet lolita
* Gothic & Lolita Bible
Ville Andersson

**Ville Andersson** (s. 21. joulukuuta 1972 Helsinki) on suomalainen entinen jalkapalloilija. Pelipaikaltaan hän oli oikea laitapuolustaja, mutta kykeni myös pelaamaan vasemmalla.

## Ura
Andersson pelasi FinnPassa 97 Veikkausliigan ottelua ja teki niissä kaksi maalia vuosina 1993–1998. Hän teki ensimmäisen liigamaalinsa ensimmäisessä liigaottelussaan, 2–0-tulokseen päättyneessä kotiottelussa FC Jazzia vastaan, 20. toukokuuta 1993. Kaudella 1997 Andersson oli saavuttamassa SM-pronssia.

Vuosina 1999–2000 Andersson pelasi Ruotsin Superettanissa 35 ottelua ja teki kolme maalia edustaen Enköpings SK:ta. Kaudella 2001–2002 hän pelasi 17 ottelua ja teki yhden maalin Ranskan neljänneksi korkeimmalla sarjatasolla Red Starissa.

Ykkösessä Andersson pelasi kuusi ottelua kaudella 1991 edustaen FinnPaa ja kahdeksan ottelua kaudella 2002 edustaen RoPS:ia. Kakkosessa hän edusti FCK Salamoita 2003–2004 tehden 17 sarjaottelussa kaksi maalia. Lisäksi Andersson pelasi Kolmosta EPS:ssä 1989 sekä FC Espoossa 1990 ja 1992.

## Yksityiselämä
Urheilu-uransa jälkeen Andersson on työskennellyt diplomaattina. Hänen isänsä oli poliitikko Claes Andersson.

## Lähteet
Stefanie van der Gragt

**Stefanie van der Gragt** (s. 16. elokuuta 1992) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa toukokuun 2024 loppuun mennessä 107 maaottelua ja tehnyt niissä 14 maalia. Ensimmäisen maaottelunsa hän pelasi Sveitsiä vastaan 8. maaliskuuta 2013. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki maalin puolivälieräottelussa Italiaa vastaan. Hän pelasi avauskokoonpanossa MM-turnauksen viidessä ottelussa, muun muassa välierässä ja loppuottelussa. EM-kilpailuissa 2022 hän pelasi joukkueensa kaikki neljä ottelua ja teki maalin alkulohko-ottelussa Portugalia vastaan.

Seuratasolla van der Gragt on aiemmin edustanut kotimaassaan AZ Alkmaaria, Telstaria, FC Twenteä ja Ajaxia, Saksassa Bayern Müncheniä kaudella 2016–2017 sekä Espanjassa FC Barcelonaa kausina 2018–2020. Kesällä 2020 hän palasi Ajaxiin, jossa hän pelasi tällä kertaa kaksi kautta. Hän siirtyi kesällä italialaisseura Interiin.

## Lähteet

## Aiheesta muualla
Tauno Salminen

**Tauno Salminen** (17. lokakuuta 1937 Nakkila – 21. heinäkuuta 2017 Tampere) oli suomalainen liikuntaneuvos ja nyrkkeilyvaikuttaja. Hän oli muun muassa Suomen Nyrkkeilyliiton kunniapuheenjohtaja, Tammer Turnauksen ja Nyrkkeilymuseon perustaja sekä pitkäaikainen menestyksekkään Tampereen Voimailuseuran puheenjohtaja. Salminen kuului myös lajin Tampereella järjestettyjen merkittävien arvokilpailujen, vuoden 1993 MM-kilpailujen ja vuoden 1981 EM-kilpailujen, taustavoimiin.

## Ura

Kansainvälisesti Salminen toimi muun muassa Euroopan amatöörinyrkkeilyliiton hallituksessa vuosina 1982–1986 ja 1991–2006, ja vuonna 1986 hänet kutsuttiin liiton kunniajäseneksi. Kansainvälisen amatöörinyrkkeilyliiton tutkimus- ja kehittämiskomission jäsenenä Salminen toimi vuodet 1991–2006.

Salminen muutti Tampereelle 1960-luvulla. Hän oli Tampereen Voimailuseuran puheenjohtaja vuodet 1968–1979 ja 1984–1993 ja kunniapuheenjohtaja vuodesta 1994. Vaikka nyrkkeily lajina yleisesti ottaen taantui Suomessa hänen aikanaan, pysyi laji Tampereella muuta maata paremmin toiminnassa. TVS:n edustajia kilpaili kesäolympialaisissa Salmisen vaikutusaikana kolme: Jouko Lindberg, Lasse Friman ja Pekka Ruokola. Salmisella oli oleellinen vaikutus TVS:n tapahtumamarkkinoinnin onnistumisessa ja nyrkkeilijöiden ulkomaanmatkojen mahdollistamisessa. 1960-luvulla hän perusti Tampereen Voimailuseuralle vaimonsa kanssa Boxing Bingo -nimisen bingopaikan, joka oli Tampereen pitkäikäisin ja viimeinen.

Salminen oli perustamassa Tampereella vuotuista, vuodesta 1977 järjestettyä kansainvälistä Tammer Turnausta ja vuonna 1991 Nyrkkeilymuseota. Hän toimi Nyrkkeilymuseoyhdistyksen puheenjohtajana vuoteen 2012 asti, minkä jälkeen hän oli yhdistyksen kunniapuheenjohtaja. Tammer Turnauksen järjestelytoimikunnan puheenjohtajana hän toimi 30 kertaa. Salminen kuului Tampereella järjestettyjen vuoden 1981 EM-kilpailujen, nuorten vuoden 1984 EM-kilpailujen ja vuoden 1993 MM-kilpailujen taustavoimiin.

Salminen kehitti suomalaisnyrkkeilyä useilla tavoilla. Hän vaikutti muun muassa naisten nyrkkeilyn nousuun 1990-luvulla (ensimmäinen naisten Suomen mestari oli TVS:n Maarit Teuronen), kuntonyrkkeilyn nousuun ja poikanyrkkeilyn luomiseen. Tampereen Voimailuseura nousi hänen aikanaan maan menestyneimmäksi nyrkkeilyseuraksi. Salminen työskenteli Tampereen kaupungin liikuntavirastossa isännöitsijänä ja käyttöpäällikkönä.

Salminen oli Suomen Nyrkkeilyliiton puheenjohtaja vuodet 1980–1985 ja 1994–2006. Hän toimi liiton johtokunnassa 36 vuoden ajan. Vuonna 2007 hänet nimitettiin liiton kunniapuheenjohtajaksi. Salminen oli myös kuusi vuotta Suomen Olympiakomitean hallituksen jäsen. Vuonna 2005 hänet nimettiin suomalaisen nyrkkeilyn hall of fameen. Lukuisten muiden palkintojen ohella Salmiselle myönnettiin Suomen Liikuntakulttuurin ja Urheilun kultainen ansioristi vuonna 1990 ja Euroopan amatöörinyrkkeilyliiton kultainen ansiomitali 1987. Vuonna 1995 hänet nimettiin neljäntenä tamperelaisena liikuntaneuvokseksi. Salminen kuoli keuhkokuumeeseen Tampereella 79-vuotiaana 21. heinäkuuta 2017.

## Lähteet
Lahdenperä (Kivijärvi)

**Lahdenperä** on kylä Kivijärven kunnassa Keski-Suomessa. Se sijaitsee Perhoon johtavan yhdystien 6520 varrella noin seitsemän kilometriä luoteeseen Kivijärven keskustasta. Perhoon on matkaa runsaat 30 kilometriä. Lahdenperä on saanut nimensä sijainnistaan Kivijärven Vuonamonlahden perukassa. Kylän luoteispuolella on pieni Peuralampi.

Lahdenperällä asui vuoden 2004 paikkeilla satakunta ihmistä, varsin paljon myös lapsia ja nuoria. Pääelinkeino on maatalous, mutta töissä käydään oman kunnan lisäksi myös Kyyjärvellä, Karstulassa ja Perhossa. Kylässä toimi 1990-luvun lopulle asti Heinolahden koulu, yhtenä viimeisistä Kivijärven kyläkouluista.

## Lähteet
Jackie Groenen

**Jackie Groenen** (s. 17. joulukuuta 1994) on alankomaalainen jalkapalloilija, pelipaikaltaan keskikenttäpelaaja. Hän on pelannut Alankomaiden naisten maajoukkueessa kesäkuun 2025 loppuun mennessä 126 maaottelua ja tehnyt niissä kymmenen maalia. Ensimmäisen maaottelunsa hän pelasi Tanskaa vastaan 22. tammikuuta 2016. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki välieräottelussa Ruotsia vastaan jatkoajalla ottelun ainoan maalin. Hän pelasi MM-turnauksessa avauskokoonpanossa Alankomaiden kaikissa seitsemässä ottelussa. EM-kilpailuissa 2022 hän pelasi kolme ottelua avauskokoonpanossa. MM-kilpailuissa 2023 hän pelasi joukkueensa kaikki viisi ottelua avauskokoonpanossa.

Seuratasolla Groenen edustaa ranskalaista Paris Saint-Germainia. Hän on edustanut aiemmin Saksassa SGS Esseniä, FCR 2001 Duisburgia ja kausina 2015–2019 1. FFC Frankfurtia sekä Englannissa vuosina 2014–2015 Chelseaa ja kausina 2019–2022 Manchester Unitedia.

Groenenilla on nuorten EM-kisoista 2010 pronssimitali judosta, jota hän aiemmin harrasti mutta jonka hän joutui lopettamaan 17-vuotiaana hänen lonkkansa murruttua.

## Lähteet

## Aiheesta muualla